CELEX: 32012R0510
Language: sl
Date: 2012-06-15 00:00:00
Title: Izvedbena uredba Komisije (EU) št. 510/2012 z dne 15. junija 2012 o spremembi Uredbe (ES) št. 1238/95 glede pristojbin, ki se plačujejo Uradu Skupnosti za rastlinske sorte

16.6.2012   
            
            
               SL
            
            
               Uradni list Evropske unije
            
            
               L 156/38
            
         IZVEDBENA UREDBA KOMISIJE (EU) št. 510/2012
   z dne 15. junija 2012
   o spremembi Uredbe (ES) št. 1238/95 glede pristojbin, ki se plačujejo Uradu Skupnosti za rastlinske sorte
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (1) in zlasti člena 113 Uredbe,
   po posvetovanju z Upravnim svetom Urada Skupnosti za rastlinske sorte,
   ob upoštevanju naslednjega:
   
               (1)
            
            
               Uredba Komisije (ES) št. 1238/95 z dne 31. maja 1995 o izvedbenih pravilih za uporabo Uredbe Sveta (ES) št. 2100/94 glede pristojbin, ki se plačujejo Uradu Skupnosti za rastlinske sorte (2), določa pristojbine, ki se plačujejo Uradu Skupnosti za rastlinske sorte (v nadaljnjem besedilu: Urad), in višino navedenih pristojbin.
            
         
               (2)
            
            
               Rezerve Urada so presegle raven, ki je potrebna za ohranjanje uravnoteženega proračuna in za zagotavljanje nemotenega poslovanja. Zato je treba prijavno pristojbino znižati.
            
         
               (3)
            
            
               Uredbo (ES) št. 1238/95 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Stalnega odbora za žlahtniteljske pravice Skupnosti –
            
         SPREJELA NASLEDNJO UREDBO:
   Člen 1
   V členu 7 Uredbe (ES) št. 1238/95 se odstavek 1 nadomesti z naslednjim:
   
      „1.   Prijavitelj žlahtniteljskih pravic v Skupnosti (prijavitelj) plača prijavno pristojbino 650 EUR za reševanje prijave v skladu s členom 113(2)(a) osnovne uredbe.“
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. junija 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 227, 1.9.1994, str. 1.
   
      (2)  UL L 121, 1.6.1995, str. 31.